**Zadeva: ODGOVORI NA VPRAŠANJA – 26. 7. 2023**

Naročnik je po javnem razpisu št. JHL-13/23 Obnova plinovoda in rekonstrukcija vodovoda po Cesti Ceneta Štuparja in cesti V Pečale v Črnučah prejel naslednja vprašanja, na katera vam v nadaljevanju posredujemo odgovore:

***a) Datum prejema: 24.07.2023   09:41***

**VPRAŠANJE:**

Zaradi nejasnosti v popisih del ter kompleksnosti javnega naročila naprošamo za podaljšanje roka za pripravo ponudbe za vsaj en teden.  
  
**ODGOVOR:** Rok za oddajo ponudbe se ne podaljša.

***b) Datum prejema: 24.07.2023   09:40***

**VPRAŠANJE:**

pri popisih za obnovo plinovoda imate v popisih sistem asfaltov 6 + 3 cm, v popisih za vodovod pa sistem asfaltov 6+4 cm. Glede na to da gre za isto cesto prosimo da ustrezno korigirate popise del tako, da določite sistem asfaltov, ki bo enak za oba komunalna voda.

**ODGOVOR:** Upošteva se debelina asfaltov kot je v popisu. Zahteva upravljalca ceste glede debeline asfaltov bo dokončno znana v fazi pridobivanja dovoljenja za zaporo ceste.

***c) Datum prejema: 24.07.2023   09:34***

**VPRAŠANJE:** Za vodovod - zavihek V2 in V3 - postavka 1.1.126. objavite načrt prestavitev telekomunikacijskih vodovod ali pa specificirajte kakšen kabel upoštevati, koliko kablov, spojke itd.

**ODGOVOR:**  
Predvidena je zaščita obstoječih telekomunikacijskih vodov med gradnjo po potrebi se izvede prestavitev skladno s soglasjem in projektnimi pogoji. Soglasje Telekom in Telemach ter projektne pogoje Telemach objavljamo na spletni strani naročnika.

***č) Datum prejema: 24.07.2023   09:29***

**VPRAŠANJE:**

Za postavko Vodovod - SPL-TUJE - postavka SPL. 21 določite fiksni znesek, ki bo enak za vse ponudnike saj je nemogoče oceniti stroške cestne zapore. Oziroma podajte opombo, da se upošteva samo ocena stroškov ter bo obračun izveden po računih koncesionarjev.

**ODGOVOR:**

Poda se oceno stroškov. Obračun po dejanskih stroških.

***d) Datum prejema: 24.07.2023   09:22***

**VPRAŠANJE:**

Prosimo za objavo načrta cestne opreme za ureditev cestišča pri izvedbi vodovoda.

**ODGOVOR:**

V popisu splošni stroški in tuje storitve pri obnovi vodovoda, postavka SPL.21 je zajeta izdelava elaborata in pridobitev dovoljenja za zaporo, ki bo točno pokazala ureditev cestišča pri izvedbi.

***e) Datum prejema: 24.07.2023   09:12***

**VPRAŠANJE:** Prosimo vas za objavo detajlov ter specifikacijo obešal, ki so predvidena čez prekladno konstrukcijo.  
  
**ODGOVOR:**

Za pritrditev vodovoda na mostno konstrukcijo pri prečkanju vodotoka smo predvideli U-objemke (proizvajalec Sikla – U objemka RUC I) premera DN250. Naročnik na svoji spletni stani objavlja izsek iz kataloga.

***f) Datum prejema: 24.07.2023   09:10***

**VPRAŠANJE:**

V zavihku V1 pod postavko 1.2.7. je predviden varovan izkop med opaži. V kolikor se v postavki predvideva tudi zajem stroška opažev prosimo za podatek o količini opažev na m3. V nasprotnem primeru določite novo postavko z KRING opaži.  
  
**ODGOVOR:**

V popisu vodovoda V1 v postavki 1.2.7 se upošteva tudi uporaba sistemskih opažev skupne površine 100 m2.

V popisu vodovoda V2 in V3 v postavki 1.2.7 se upošteva tudi uporaba sistemskih opažev skupne površine 30 m2.

***g) Datum prejema: 24.07.2023   09:08***

**VPRAŠANJE:**

pri obnovi vodovoda imate predviden tudi varovan izkop med opaži. Postavke za izvedbo opažev KRINGS ni v popisu del?  
  
Prosimo za popravek popisa del.

**ODGOVOR:**

Glej odgovor na prejšnje vprašanje.

***h) Datum prejema: 24.07.2023   08:20***

**VPRAŠANJE:** Rok za oddajo ponudbe je prekratek in ni sorazmeren z zahtevnostjo javnega naročila, prosimo za prestavitev roka za vsaj en teden.  
  
Lep pozdrav

**ODGOVOR:** Rok za oddajo ponudb se ne podaljša.

***Datum prejema: 21.07.2023   14:43***

Prosimo za podaljšanje roka oddaje, tudi ponudniki imamo družine in si želimo dopust v miru z otroci....

ODGOVOR: Glej odgovor na prejšnje vprašanje.

***i) Datum prejema: 21.07.2023   10:39***

**1. VPRAŠANJE:**

Lahko izpolnimo pogoj za referenco za vsak sklop posebej z dvemi vodji gradnje, katera bosta oba prisotna na gradbišču?

**ODGOVOR:**

Ne, vodja gradnje je eden in mora izpolnjevati pogoje RD iz točke 4.2.3.2. STROKOVNA SPOSOBNOST.

**2. VPRAŠANJE:** CITIRAM " a) v skladu z določili ene (1) sklenjene pogodbe izvedel vsa potrebna gradbena dela pri eni (1) gradnji ali obnovi distribucijskega omrežja zemeljskega plina v skupni dolžini cevovoda najmanj 300 (tristo) metrov"  
  
Glede na to ga gre za gradbena dela pri izgradnji omrežj in so dela identična kot pri kanalizacijskem, vodovodnem, elektro ali TK omrežju. Ali lahko zagotovimo ta pogoj z katerimkoli drugim gradbenim delom pri izgradnji cevovodov?

**ODGOVOR:**

Da, ponudnik lahko pogoj iz poglavja 4.2.3.1. Tehnična sposobnost – ponudnik, točka a) izpolni tudi z referencami iz gradbenih del pri gradnji/obnovi kanalizacijskega, vodovodnega, elektro in TK omrežja in le-te dopiše v obrazec POTRDILO – REFERENCE.

***j) Datum prejema: 20.07.2023   13:41***

**VPRAŠANJE:**

a) v skladu z določili ene (1) sklenjene pogodbe izvedel vsa potrebna gradbena dela pri eni (1) gradnji ali obnovi distribucijskega omrežja zemeljskega plina v skupni dolžini cevovoda najmanj 300 (tristo) metrov,  
b) vsaj eno (1) gradnjo ali obnovo javnega vodovoda iz nodularne litine DN150 mm ali večji, v minimalni skupni dolžini vsaj 500 m.  
  
Prosimo, če lahko dolžino zahtevanih referenc skrajšate plin na 100m, in vodovod na 300m.

**ODGOVOR:**

Pogoja v zvezi z poglavjem 4.2.3.1. Tehnična sposobnost – ponudnik, točka a) in b) ostajata glede zahtevane dolžine nespremenjena.